Hazafiság
Ma szikratűz csak egy különc szívébe, 
holnapra már nagy testvérérzelem, 
mely a viharba is lobogva, égve 
uralkodik büszke százezreken. 

Ma szikra, holnap láng, majd egy tűzerdő, 
mely bíborával az égig lobog, 
hiába tiprod el, mindég növekvő, 
s ha szunnyad is, nem oltják el korok. 

A fáradott ük, haldokolva még 
nagy honszerelme égő fáklyalángját 
átadja s minden az utódra száll át. 

Meggyújta õ s a tűzár szerteárad, 
átadja gyermekének, ez fiának, 
aztán tovább, tovább...S a fáklya ég! 

Szonettek